Държавен вестник, бр. 41, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  41
МИНИСТЕРСКИ СЪВЕТ
ПОСТАНОВЛЕНИЕ № 140
ОТ 17 МАЙ 2011 Г.
за приемане на Наредба за изискванията 
за етикетиране и предоставяне на стан­
дартна информация за продукти, свързани 
с енергопотреблението, по отношение на 
консумацията на енергия и на други ресурси
МИНИСТЕРСКИЯТ СЪВЕТ
ПОСТАНОВИ:
Член единствен. Приема Наредба за из­
искванията за етикетиране и предоставяне 
на стандартна информация за продукти, 
свързани с енергопотреблението, по отно­
шение на консумацията на енергия и на 
други ресурси.
Заключителни разпоредби
§ 1. Отменят се:
1. Наредбата за изискванията за етике­
тиране на битови уреди по отношение на 
консумацията на енергия и други ресурси, 
приета с Постановление № 187 на Минис­
терския съвет от 2006 г. (обн., ДВ, бр. 65 от 
2006 г.; изм., бр. 4 от 2007 г.).
2. Постановление № 187 на Министерския 
съвет от 2006 г. за приемане на Наредба за 
изискванията за етикетиране на битови уреди 
по отношение на консумацията на енергия 
и други ресурси (ДВ, бр. 65 от 2006 г.).
3. Постановление № 374 на Министерския 
съвет от 2006 г. за изменение на Наредбата 
за изискванията за етикетиране на битови 
уреди по отношение на консумацията на 
енергия и други ресурси, приета с Поста­
новление № 187 на Министерския съвет от 
2006 г. (ДВ, бр. 4 от 2007 г.).
§ 2. В чл. 5, ал. 2 на Наредбата за изис­
кванията за етикетиране на битови уреди 
по отношение на шума, излъчван от тях във 
въздуха, приета с Постановление № 186 на 
Министерския съвет от 2006 г. (обн., ДВ, 
бр. 65 от 2006 г.; изм., бр. 93 от 2009 г.), думите 
„Наредбата за изискванията за етикетиране 
на битови уреди по отношение на консума­
цията на енергия и други ресурси, приета с 
Постановление № 187 на Министерския съвет 
от 2006 г.“ се заменят с „Наредбата за изис­
кванията за етикетиране и предоставяне на 
стандартна информация за продукти, свърза­
ни с енергопотреблението, по отношение на 
консумацията на енергия и на други ресурси“.
§ 3. Постановлението влиза в сила от 
21 юли 2011 г.
Министър-председател: 
Бойко Борисов
Главен секретар на Министерския съвет:
 Росен Желязков
НАРЕДБА
за изискванията за етикетиране и предос­
тавяне на стандартна информация за про­
дукти, свързани с енергопотреблението, по 
отношение на консумацията на енергия и 
на други ресурси
Раздел I
Общи положения
Чл. 1. С наредбата се определят:
1. редът за предоставяне информация 
на потребителите чрез етикети и инфор­
мационни листове относно консумацията 
на енергия и на други ресурси, както и на 
друга информация за продукти, свързани с 
енергопотреблението (ПСЕ);
2. задълженията на лицата, които пускат 
на пазара и/или пускат в експлоатация про­
дукти по т. 1, и на търговците за осигуряване 
и за поставяне на етикети на тези продукти.
Чл. 2. Наредбата се прилага за ПСЕ, които 
при употреба оказват значително пряко или 
непряко въздействие върху консумацията 
на енергия и когато е приложимо, на други 
основни ресурси.
Чл. 3. Наредбата не се прилага за:
1. продукти, свързани с енергопотребле­
нието – втора употреба;
2. превозни средства за пътници или 
товари;
3. табелите с информация за техническите 
характеристики на ПСЕ или други подобни 
табели, закрепвани към ПСЕ, които са свър­
зани с безопасното им използване.
Чл. 4. (1) Информацията по чл. 1, т. 1 за 
ПСЕ, предложени за продажба, отдаване под 
наем, лизинг или изложени за потребителите 
пряко или непряко с помощта на средства 
за дистанционна продажба, включително 
интернет, се предоставя в съответствие с 
изискванията на приложимите делегирани 
регламенти, приети съгласно чл. 10 от Ди­
ректива 2010/30/ЕС на Европейския парла­
мент и на Съвета от 19 май 2010 г. относно 
посочването на консумацията на енергия и 
на други ресурси от продукти, свързани с 
енергопотреблението (ОВ, L 153, 18.06.2010 г., 
стр. 4) или съгласно приложимите изисква­
ния на раздели ІІІ – Х.
(2) За ПСЕ, предназначени за вграждане 
или монтиране, информация се предоставя 
само когато такава се изисква от приложи­
мия делегиран регламент.
(3) Всяка реклама за конкретен модел ПСЕ, 
който е обхванат от делегиран регламент, 
включва информация относно енергийния 
клас на продукта, когато се предоставя ин­
формация за енергопотреблението или цената.
(4) Всички рекламни материали с техни­
ческа информация относно ПСЕ, в които се 
описват конкретни технически показатели